CELEX: 52013PC0730
Language: mt
Date: 2013-10-24
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Renju tal-Marokk fuq in-naħa l-oħra, li temenda l-Artikolu 15(7) tal-Protokoll Nru 4 tal-Ftehim imsemmi rigward id-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva

|
			
		
		
		52013PC0730
		
			Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom fuq naħa, u r-Renju tal-Marokk fuq in-naħa l-oħra, li temenda l-Artikolu 15(7) tal-Protokoll Nru 4 tal-Ftehim imsemmi rigward id-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva /* COM/2013/0730 final - 2013/0350 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-projbizzjoni tar-rifużjoni tad-dazji
doganali hija stipulata fl-Artikolu 15 tal-Protokoll Nru 4 li jinsab
mehmuż mal-Ftehim ta' Assoċjazzjoni bejn il-KE u l-Marokk, hekk kif
ġie emendat bid-Deċiżjoni Nru 1/2010 tal-Kunsill ta'
Assoċjazzjoni UE-Marokk fit-23 ta' Awwissu 2010[1]. Il-paragrafu 7
tiegħu jipprevedi perjodu tranżitorju marbut mal-applikazzjoni
sħiħa tal-projbizzjoni tar-rifużjoni tad-dazji mill-Marokk u
jagħti lil dan il-pajjiż sieħeb il-possibbiltà li jagħti
rifużjoni tad-dazji lill-esportaturi jew lill-operaturi ekonomiċi
tiegħu matul dan il-perjodu.
Dan il-perjodu tranżitorju skada
fil-31 ta’ Diċembru 2012. Għaldaqstant,
l-Artikolu 15(7) jistipula l-possibbiltà li din id-dispożizzjoni
tiġi eżaminata mill-ġdid bi ftehim komuni.
Il-Marokk talab, permezz tat-talba bil-miktub
tal-24 ta' Lulju 2012, l-estensjoni tat-tul ta' żmien
tal-applikazzjoni ta' din id-dispożizzjoni.
F'konformità mal-Artikolu 39
tal-Protokoll Nru 4, id-dispożizzjonijiet tal-Protokoll imsemmi
jistgħu jiġu emendati b'deċiżjoni tal-Kunsill ta'
Assoċjazzjoni.
It-test tad-deċiżjoni jemenda
d-dispożizzjoni li hemm fl-Artikolu 15(7). 
Il-partijiet qablu li jestendu l-applikazzjoni
tal-Artikolu 15(7) bi tliet snin, b'effett mill-1 ta' Jannar 2013
sabiex jassiguraw iċ-ċarezza, il-previdibbiltà ekonomika għal
terminu twil u s-sigurtà ġuridika għall-operaturi ekonomiċi, kif
ukoll biex jiżguraw il-koerenza mat-talbiet simili li jsiru minn pajjiżi
Mediterranji oħra.
Bil-għan li din id-deċiżjoni
tiġi adottata formalment, intlaħaq qbil, fil-qafas tal-grupp ta'
ħidma Pan-Ewro-Med, li l-kontenut ta' din id-deċiżjoni se jibda
japplika mill-1 ta' Jannar 2013.
2.           RIŻULTATI TA’
KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Il-partijiet interessati ġew ikkonsultati
fil-qafas tal-grupp ta' ħidma Pan-Ewro-Med u tal-Kumitat tal-Kodiċi
Doganali – taqsima dwar l-oriġini.
Ma kienx meħtieġ li wieħed
jirrikorri għal għarfien espert estern.
Ma kienx meħtieġ li wieħed
jirrikorri għall-valutazzjoni tal-impatt billi l-adattamenti proposti huma
ta' natura teknika u ma jolqtux is-sustanza tal-protokoll fuq ir-regoli dwar
l-oriġini li jinsabu fis-seħħ bħalissa.
3.           L-ELEMENTI
ĠURIDIĊI TAL-PROPOSTA
Id-dispożizzjoni emendata dwar
ir-refużjoni għandha tiġi applikata b'mod retroattiv
mill-1 ta' Jannar 2013.
Il-bażi ġuridika tal-emenda ta' din
id-dispożizzjoni hija l-ewwel subparagrafu tal-Artikolu 207(4),
flimkien mal-Artikolu 218(9) tat-Trattat dwar il-Funzjonament tal-Unjoni Ewropea.
Din il-proposta taqa' fil-kompetenza
esklussiva tal-Unjoni. Għalhekk il-prinċipju tas-sussidjarjetà ma
japplikax.
Strument propost: deċiżjoni
tal-Kunsill.
2013/0350 (NLE)
Proposta għal
DEĊIŻJONI TAL-KUNSILL
dwar il-pożizzjoni tal-Unjoni Ewropea
fil-Kunsill ta' Assoċjazzjoni mwaqqaf permezz tal-Ftehim Ewro-Mediterranju
li jistabbilixxi Assoċjazzjoni bejn il-Komunitajiet Ewropej u l-Istati
Membri tagħhom fuq naħa, u r-Renju tal-Marokk fuq in-naħa
l-oħra, li temenda l-Artikolu 15(7) tal-Protokoll Nru 4
tal-Ftehim imsemmi rigward id-definizzjoni tal-kunċett ta' "prodotti
oriġinarji" u l-metodi ta' kooperazzjoni amministrattiva
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4),
flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Protokoll Nru 4
tal-Ftehim Ewro-Mediterranju bejn il-Komunitajiet Ewropej u l-Istati Membri
tagħhom fuq naħa, u r-Renju tal-Marokk fuq in-naħa l-oħra[2], minn hawn 'il quddiem
imsejjaħ "il-Ftehim", hekk kif emendat bid-Deċiżjoni
Nru 1/2010 tal-Kunsill ta' Assoċjazzjoni UE-Marokk
tat-23 ta' Awwissu 2010[3],
jirrigwarda d-definizzjoni tal-kunċett ta' "prodotti
oriġinarji" u l-metodi ta' kooperazzjoni amministrattiva.
(2)       L-Artikolu 15
tal-Protokoll Nru 4 fih projbizzjoni ġenerali tar-rifużjonijiet
jew tal-eżenzjonijiet tad-dazji doganali għall-materjali mhux
oriġinarji li jiġu applikati fil-manifattura ta' prodotti
oriġinarji. Madankollu, dan l-Artikolu jipprevedi, fil-paragrafu 7
tiegħu, li sal-31 ta' Diċembru 2012 tista' tiġi
applikata rifużjoni jew eżenzjoni parzjali taħt ċerti
kundizzjonijiet.
(3)       Sabiex tiġi ggarantita
ċ-ċarezza u biex jiġu żgurati l-prevedibbiltà ekonomika
għal terminu twil u s-sigurtà ġuridika għall-operaturi
ekonomiċi, il-partijiet qablu li jtawlu l-applikazzjoni
tal-Artikolu 15(7) bi tliet snin, b'effett
mill-1 ta' Jannar 2013.
(4)       Għaldaqstant,
f'konformità mal-Artikolu 39 tal-Protokoll Nru 4, il-Kunsill ta'
Assoċjazzjoni mwaqqaf permezz tal-Ftehim għandu jiddeċiedi li
jemenda l-Protokoll.
(5)       Konsegwentement, fil-Kunsill
ta' Assoċjazzjoni l-Unjoni Ewropea għandha tadotta l-pożizzjoni
definita fl-abbozz ta' deċiżjoni hawn mehmuż,
ADOTTA DIN ID-DEĊIŻJONI:
Artikolu 1
Il-pożizzjoni li se tadotta l-Unjoni
Ewropea fil-Kunsill ta' Assoċjazzjoni mwaqqaf permezz tal-Ftehim
Ewro-Mediterranju li jistabbilixxi Assoċjazzjoni bejn il-Komunitajiet
Ewropej u l-Istati Membri tagħhom fuq naħa, u r-Renju tal-Marokk fuq
in-naħa l-oħra, f'dak li jirrigwarda l-emenda tal-Artikolu 15(7)
tal-Protokoll Nru 4 rigward id-definizzjoni tal-kunċett ta'
"prodotti oriġinarji" u l-metodi ta' kooperazzjoni amministrattiva,
bil-għan li tiġi estiża l-applikazzjoni tad-dispożizzjoni
msemmija, hija definita fl-abbozz ta' deċiżjoni tal-Kunsill ta'
Assoċjazzjoni hawn mehmuż.
Artikolu 2
Id-Deċiżjoni
tal-Kunsill ta' Assoċjazzjoni hija ppubblikata f'Il-Ġurnal
Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz ta'
DEĊIŻJONI NRU [...] TAL-KUNSILL TA’ ASSOĊJAZZJONI
UE-MAROKK
ta’ [...]
li
timmodifika l-Artikolu 15(7) tal-Protokoll Nru 4 tal-Ftehim
Ewro-Mediterranju li jistabbilixxi Assoċjazzjoni bejn il-Komunitajiet
Ewropej u l-Istati Membri tagħhom fuq naħa, u r-Renju tal-Marokk fuq
in-naħa l-oħra,
rigward id-definizzjoni tal-kunċett ta' "prodotti
oriġinarji"
u l-metodi ta' kooperazzjoni amministrattiva
IL-KUNSILL TA’ ASSOĊJAZZJONI,
Wara li kkunsidra l-Ftehim Ewro-Mediterranju
li jistabbilixxi Assoċjazzjoni bejn il-Komunitajiet Ewropej u l-Istati
Membri tagħhom fuq naħa, u r-Renju tal-Marokk fuq in-naħa
l-oħra, u b’mod partikolari l-Artikolu 39 tal-Protokoll Nru 4
tiegħu,
Billi:
(1)                   
L-Artikolu 15(7) tal-Protokoll Nru 4
tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet
Ewropej u l-Istati Membri tagħhom fuq naħa, u r-Renju tal-Marokk fuq
in-naħa l-oħra[4],
minn hawn 'il quddiem imsejjaħ "il-Ftehim", hekk kif emendat
bid-Deċiżjoni Nru 1/2010 tal-Kunsill ta' Assoċjazzjoni
UE-Marokk tat-23 ta' Awwissu 2010[5]
jippermetti li, taħt ċerti kundizzjonijiet, ikun hemm
ir-rifużjoni jew l-eżenzjoni parzjali tad-dazji doganali jew ta'
taxxi b'effett ekwivalenti, sal-31 ta' Diċembru 2012.
(2)                   
Sabiex tiġi ggarantita ċ-ċarezza u
biex jiġu żgurati l-prevedibbiltà ekonomika għal terminu twil u
s-sigurtà ġuridika għall-operaturi ekonomiċi, il-partijiet
għall-Ftehim, jaqblu li jtawlu l-applikazzjoni tal-Artikolu 15(7)
tal-Protokoll Nru 4 tal-Ftehim, bi tliet snin, b'effett
mill-1 ta' Jannar 2013.
(3)                   
Għalhekk, il-Protokoll Nru 4 tal-Ftehim
għandu jiġi emendat kif meħtieġ.
(4)                   
Billi l-Artikolu 15(7) tal-Protokoll
Nru 4 tal-Ftehim ma jibqax japplika
mill-31 ta' Diċembru 2012, din id-Deċiżjoni
għandha tibda tapplika mill-1 ta' Jannar 2013,
Jiddeċiedi:
Artikolu 1
L-aħħar subparagrafu
tal-Artikolu 15(7) tal-Protokoll Nru 4 tal-Ftehim Ewro-Mediterranju
li jistabbilixxi Assoċjazzjoni bejn il-Komunitajiet Ewropej u l-Istati
Membri tagħhom fuq naħa, u r-Renju tal-Marokk fuq in-naħa
l-oħra, rigward id-definizzjoni tal-kunċett ta' "prodotti
oriġinarji" u l-metodi ta' kooperazzjoni amministrattiva, huwa
sostitwit bit-test segwenti:
"Dan il-paragrafu jibqa' japplika
sal-31 ta’ Diċembru 2015 u jista’ jiġi eżaminat
mill-ġdid bi qbil komuni."
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Hija tibda tapplika
mill-1 ta' Jannar 2013.
Magħmul fi […]
                                                                       Għall-Kunsill
ta’ Assoċjazzjoni
                                                                       Il-President
                                                                       […]
[1]               ĠU
L 248, 22.9.2010, p. 66.
[2]               ĠU
L 70, 18.3.2000, p. 2.
[3]               ĠU
L 248, 22.9.2010, p. 66.
[4]               ĠU
L 70, 18.3.2000, p. 2.
[5]               ĠU
L 248, 22.9.2010, p. 66.